
Rīgā 2022. gada 18. oktobrī (prot. Nr. 53 13. §)
Grozījumi Ministru kabineta 2015. gada 30. jūnija noteikumos Nr. 332 "Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija""
Izdoti saskaņā ar Būvniecības likuma
5.panta pirmās daļas 3.punktu
· Izdarīt Ministru kabineta 2015. gada 30. jūnija noteikumos Nr. 332 "Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija"" (Latvijas Vēstnesis, 2015, 125. nr.; 2017, 56. nr.; 2021, 204. nr.) šādus grozījumus:
· 1. Papildināt noteikumus ar 7. punktu šādā redakcijā:
· "7. Būvnormatīva 10.1 punkts piemērojams ar 2023. gada 12. janvāri."
· 2. Papildināt noteikumus ar informatīvo atsauci uz Eiropas Savienības direktīvu šādā redakcijā:
· "Informatīva atsauce uz Eiropas Savienības direktīvu
·  

· Noteikumos iekļautas tiesību normas, kas izriet no Eiropas Parlamenta un Padomes 2020. gada 16. decembra Direktīvas (ES) 2020/2184 par dzeramā ūdens kvalitāti (pārstrādāta redakcija)."
· 3. Papildināt būvnormatīvu ar 10.1 punktu šādā redakcijā:
· "10.1  Būvizstrādājumiem, kurus ir paredzēts izmantot dzeramā ūdens sadales sistēmās, tajā skaitā arī esošajās sistēmās, ja tiek veikta to atjaunošana vai pārbūve, un kuri nonāk saskarē ar dzeramo ūdeni, jāatbilst šādām prasībām:
· 10.1 1. būvizstrādājumi ne tieši, ne netieši neapdraud cilvēku veselību;
· 10.1 2. būvizstrādājumi nelabvēlīgi neietekmē ūdens krāsu, smaržu vai garšu;
· 10.1 3. būvizstrādājumi neveicina mikroorganismu augšanu;
· 10.1 4. būvizstrādājumi nerada piesārņotāju nonākšanu ūdenī lielākā apjomā nekā nepieciešams, ņemot vērā būvizstrādājuma paredzēto mērķi."
· 4. Aizstāt būvnormatīva 63. punktā tekstu "saskaņā ar standartu LVS 446:2004/A1:2006" ar tekstu "saskaņā ar standartu LVS 446:2021".

